Kuopion museot

Avoin kuvapaja
2026-02-05 14:00 - 16:30, 2026-02-12 14:00 - 16:30, 2026-02-19 14:00 - 16:30, 2026-02-26 14:00 - 16:30 (Europe/Helsinki) | Kuopion museo
Kaikenikäisille aikuisille suunnatut avoimet kuvapajat, jossa taiteen keinoin tapahtuvaan tekemiseen syvennytään eri teemojen kautta. Aiempaa kokemusta piirtämisestä tai maalaamisesta ei tarvita.
Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä.
TORSTAIN KUVAPAJA KLO 14‒16.30 Kuopion museon katukerroksen oppimistilassa seuraavina päivinä: 18.9. / 25.9. / 2.10. / 9.10. / SYYSTAUKO 2vkoa / 30.10. / 6.11. / 13.11. / 20.11. / 27.11. / 4.12. / 11.12. / 18.12.
KEVÄTKAUSI 2026: 29.1.2026, 5.2., 12.2., 19.2.,26.2., kevättauko 2 vkoa, 19.3. , 26.3., 2.4. , 9.4. ,16.4., 23.4. , 30.4.
Järj. Kuopion kaupunki, Kansalaistoiminnan palvelut. Yhteistyössä Kuopion museo.

Opastus: Talojen tarinoita
2026-02-07 13:00 - 14:00, 2026-02-14 13:00 - 14:00, 2026-02-21 13:00 - 14:00, 2026-02-28 13:00 - 14:00 | Korttelimuseo, Kirkkokatu 22, Kuopio, 70100
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).

Talojen tarinoita – Puutalokaupungin jäljillä
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

Opastus: Kuopion museon kohokohdat
2026-02-07 14:00 - 14:45, 2026-02-14 14:00 - 14:45, 2026-02-21 14:00 - 14:45 | Kuopion museo
Tule mukaan opastukselle tutustumaan alueemme Pohjois-Savon historiaan tai Itä-Suomen luontoon! Osallistujia johdatellaan Kuopion museon perusnäyttelyiden saloihin nostamalla esiin kunkin näyttelynosan kohokohtia.
Opastus sisältyy pääsylipun hintaan (15/10 €, alle 18-vuotiaat ilmaiseksi). Museokortti ja Kaikukortti käyvät. Opastus on kestoltaan noin 45 minuuttia.

Yleisöopastus Kummaan keitokseen
2026-02-08 14:00 - 15:00, 2026-02-22 14:00 - 15:00
Kumma keitos – tarinoita kokoelmista
Mitä yhteistä on Kevät-veistoksella, salaperäisellä yöllä 18.6.1988 ja kauppaneuvos Oskar Huttusella? Entä mitä tapahtuu, kun kokoelmaähky iskee? KUMMAn uusi kokoelmanäyttely Kumma keitos ei tyydy ainoastaan tarjoilemaan teoksia taiteennälkään – se kutsuu sinut lusikoimaan tarinoita, jotka ovat yhtä outoja ja yllättäviä kuin itse museon kokoelmat.
Näyttelyssä sukelletaan syvälle taiteenkeräilyn salaisuuksiin: miksi ihminen haluaa omistaa, säilöä ja järjestää? Miten syntyy kokoelma, ja mitä tapahtuu, kun keräily menee vähän… överiksi? Mukana on myös taidekaupan kiemuroita, väärennösten villi maailma ja pulmia, jotka saavat sinut epäilemään kaikkea – jopa omia silmiäsi.
Ja sitten ne aarteet. Ne, joita ei ole koskaan ennen nähty näyttelyssä, koska eihän sellaisia aarteita uskalleta esille laittaa. Kyllä, nyt niitä on esillä. Tule katsomaan, mitä kaikkea museon kätköistä voi löytyä.
Kumma keitos on totaalinen taidekokemus, mutta samalla se on myös seikkailu. Näyttelyssä voit tehdä katsauksen taidekauppiaan peräkonttiin, jollaisesta joku kaupunginisä on aikoinaan ostanut perävalotakuulla teoksia. Astu kipsikaappiin, jossa ajan hammas on jo nakertanut omansa. Murentuneet teokset ja pölyksi hajonneet muodot kertovat kuiskaten siitä, mitä joskus oli – ja mitä ei enää ole. Pääset vaikuttamaan itse myös näkemiisi teoksiin: Mediataidetilassa valitset itse mitä katsot. Ja kyllä, näyttelyssä on voita. Miksi? Miten se liittyy kokoelmiin, selviää näyttelyssä.
Kumma keitos kutsuu sinut myös aikamatkalle, pelaamaan Kummapulma-taideväärennöspeliä ja ehkä – vain ehkä – ratkaisemaan mysteerin, joka on odottanut ratkaisijaansa vuodesta 1988.

Opastus kuuluu sisäänpääsyn hintaan , alle 18-vuotiaat ilmaiseksi ja Museokortti käy maksuvälineeksi tottakai.

Taidetyöpaja sukupuoli- ja seksuaalivähemmistöön kuuluville / Art Workshops for Queer People
2026-02-11 16:00 - 18:00, 2026-02-25 16:00 - 18:00 | Kuopion museo
Drawing Out Loud – Taidetyöpaja sukupuoli- ja seksuaalivähemmistöön kuuluville
Koetko kuuluvasi seksuaali- ja sukupuolivähemmistöön tai pohdit näitä asioita? Tervetuloa piirtämään, tapaamaan ystäviä, lepäämään, kuuntelemaan, olemaan, unohtamaan, tyhjentämään pääsi, tekemään virheitä, nauramaan ääneen, jakamaan ajatuksia ja olemaan queer hyvässä ja luovassa seurassa! Tänä keväänä Drawing out loud -työpajassa luodaan uusia piirroksia sekä yksin että yhdessä. Tule mukaan kerran tai osallistu koko kevään ajan!
Kysymyksiä ja ilmoittautuminen mukaan: emmavilina@gmail.com
Työpajat ovat osallistujille maksuttomia. Aiempaa osaamista tai kokemusta taiteellisesta työskentelystä ei tarvita. Työpajojen ikäraja on 18 vuotta.
DRAWING OUT LOUD: Taidetyöpajat seksuaali- ja sukupuolivähemmistöille
Maksuton aikuisten ryhmä, yli 18 – vuotiaat
Keskiviikot 11.2. / 25.2 / 11.3 / 25.3 / 8.4 / 22.4. / 6.5. / 20.5. klo 16-18
Kuopion Museon oppimistilassa
Ilmoittautuminen & info: ohjaaja Emma Fält, emmavilina@gmail.com / https://emmafalt.net/
Yhteistyössä Kuopion Kaupunki ja Kuopion Museo
Ystävällisin terveisin,
Ohjaaja, Emma Fält (They / Them)
****
In English:
Drawing Out Loud
Art workshops for queer people
In the workshops aimed at adults, we explore the world by drawing and through various listening and sensing exercises. We reflect on physicality, diversity, being in different spaces and how we perceive ourselves in them. This spring, we will work on various listening exercises and think about interaction between human and non-human. Let’s start the year by going through together what kind of workshops are coming up.
The key to working is interaction and the opportunity to create a space where those who perceive themselves as queer* can express themselves and get to know each other through making, as well as search and find suitable forms of artistic expression. Come along and bring your friends!
The workshops are free of charge for the participants. Previous knowledge or experience in artistic work, neither tools are not required. The age limit for the workshops is 18 years.
DRAWING OUT LOUD: Art workshops for sexual and  gender minorities
Free adult group, +18 years old
Wednesdays 11.2. / 25.2 / 11.3 / 25.3 / 8.4 / 22.4. / 6.5. / 20.5 16-18
Kuopio MUSEUM, Pedagogical space
Sign up & info: Facilitator Emma Fält, emmavilina@gmail.com / https://emmafalt.net/
Together with Kuopio City and Kuopio Museum
Kind regards, Artist and teacher, Emma Fält (They / Them)

Tavis Dance Company Villit-näyttelyssä
2026-02-12 11:00 - 12:00, 2026-02-22 15:00 - 16:00 | KUMMA, Kauppakatu 35, Kuopio, 70100
Tavis Dance Company esiintyy KUMMAssa inspiroituneena Villit-näyttelystä. Improvisoituja sooloja, ryhmän yhteistä villiä ja värikästä tanssia.
Tavis Dance Company (TDC) on harrastusryhmä, joka koostuu tavallisista eri-ikäisistä ihmisistä, joilla on uteliaisuutta, avoimuutta sekä halua ilmaista itseään ja kokeilla uutta. TDC:n tanssijat ovat monipuolinen ja värikäs joukko eri-ikäisiä, erilaisia ja ilmaisuvoimaisia persoonia. Tavis Dance Companyn toimintaa järjestää Itä-Suomen tanssin aluekeskus.

Aikataulu:
ke 4.2. klo 16.30-17.30
to 12.2. klo 11-12
su 22.2. klo 15-16

Esitys kuuluu sisäänpääsyn hintaan, alle 18-vuotiaat ilmaiseksi ja Museokortti ja Kaikukortti käy maksuvälineeksi tottakai.

Kuva: Sampo Jaakkola

Sketch the Dance - Tanssin hetki viivassa
2026-02-14 14:00 - 16:00 | KUMMA, Kauppakatu 35, Kuopio, 70100
Tanssin hetki viivassa -piirustustapahtuma KUMMAssa la 14.2. klo 14-16
Mitä tapahtuu kun tanssi kohtaa piirtämisen? Voiko lopputulos olla viiva, joka tanssii? Tanssin hetki viivassa on koko perheelle suunnattu piirustustapahtuma, jossa piirretään elävää liikettä ja tallennetaan ohikiitäviä hetkiä croquistekniikalla tilassa esiintyvistä tanssijoista. Tule kokemaan liike, rytmi ja viiva osana KUMMAn uutta Villit-näyttelyä!
Piirustustapahtuma toteutetaan yhteistyössä Ars Libera Kuopion kuvataiteilijat ry:n kanssa. Tapahtuman vetäjänä toimii paikallinen kuvataiteilija Iida Valkonen. Tarpeelliset materiaalit tapahtumaan osallistuaksesi saat paikan päältä.
Tapahtuma kuuluu sisäänpääsyn hintaan 12/6€, alle 18-vuotiaat ilmaiseksi ja Museokortti ja Kaikukortti käy maksuvälineeksi tottakai.

Kuva: Iida Valkonen

Yleisöopastus Villit – Kuopion koulun nousu ja uho -näyttelyyn
2026-02-15 14:00 - 15:00 | KUMMA, Kauppakatu 35, Kuopio, 70100
Villit – Kuopion koulun nousu ja uho
31.1.-26.4.2026

Villit luo katsauksen rajuun, pohjoissavolaiseen uusekspressionismiin 1980-luvulla. Sen keskeisiä paikallisvaikuttajia olivat kuvataiteilijat Pauno Pohjolainen, Markku Kolehmainen, Teemu Saukkonen ja Pentti Meklin. Näyttelyssä lähestytään 80-lukulaista taideilmiötä ns. Kuopion koulukunnasta käsin, mutta myös muita aikalaistaiteilijoita huomioiden.
Näyttelyssä pääset ja joudut kokemaan 1980-luvun taiteen kokonaisuudessaan. Isot näyttävät maalaukset pursuavat voimaa ja värejä. Esille räväytetään todellinen taiteen 1980-luku rohkeana, röyhkeänä ja raadollisena.
Opastus kuuluu sisäänpääsyn hintaan 12/6€, alle 18-vuotiaat ilmaiseksi ja Museokortti ja Kaikukortti käyvät maksuvälineeksi tottakai.

Keskeneräisten teosten ilta
2026-02-18 16:00 - 18:30 | KUMMA, Kauppakatu 35, Kuopio, 70100
Oletko taiteen ammattilainen tai opiskelija, joka tarvitsisi tilan kehittää keskeneräistä työtään yleisön kanssa ja saada siitä palautetta?
Järjestämme taidemuseo KUMMAssa yhteistyössä Itä-Suomen tanssin aluekeskuksen ja Ars Liberan kanssa keskiviikkona 18.2.2026 monitaiteisen illan, jossa taiteilijat voivat esitellä suullisesti tai kuvallisesti teosideoitaan tai esittää teoksestaan katkelman. Tilaisuuden lopuksi on fasilitoitu yleisökeskustelu nähdyistä teoksista. Yleisöllä on myös mahdollisuus kirjoittaa palautetta taiteilijoille.
Illan tarkoituksena on tarjota eri alojen taiteilijoille paikka keskustella työstään ja saada tukea ajatuksilleen. Esiintymisestä ei makseta palkkiota ja teosten täytyy olla esitettävissä Olotilassa ilman erityistä esitystekniikkaa. Äänentoisto ja dataprojektori ovat käytössä tapahtumassa.
Keskeneräisten teosten ilta
Taidemuseo KUMMAssa, Kauppakatu 35
keskiviikkona 18.2.2026 klo 16–18.30
Iltaan mahtuu neljä enintään 15 minuutin demoa. Kaikki taiteen lajit ovat tervetulleita. Ilmoittaudu mukaan omalla teoksellasi 5.2. mennessä ITAK:n taiteelliselle johtajalle veera.lamberg@itak.fi. Jos ilmoittautuneita on paljon, pidätämme oikeuden valita osallistujat.

Luontokirjalukupiiri
2026-02-18 17:00 - 18:00 | https://kuopionmuseot.fi/tapahtuma/luontokirjalukupiiri-28/2026-02-18/
Etänä verkossa kokoontuvassa Luontokirjalukupiirissä tutustutaan ajankohtaisiin ympäristöaiheisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle.

Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!

Kokoonnumme seuraavina keskiviikkopäivinä klo 17 Zoomissa:

18.2. Koivisto, Aura: Lahottajat
18.3. Valtoja, Esko: Ihmeitä : kävelyretkiä kaikkeuteen
15.4. Räinä, Jenni: Veden ajat : matka läpi muuttuneen maiseman

https://zoom.us/j/99576520794

Luontokirjalukupiirin järjestävät Kuopion kaupunginkirjasto ja Kuopion luonnontieteellinen museo.

Kuopion hautapaikat arkeologin silmin
2026-02-18 17:00 - 18:00 | Kuopion museo
Esitelmässä tarkastellaan, mitä uutta arkeologia voi kertoa vanhoista hautapaikoista. Piispanpuiston ja Väinölänniemen viime vuosien tutkimushavaintojen lisäksi pohditaan lähialueen muiden historiallisten kohteiden tutkimuspotentiaalia ja avoimia tutkimuskysymyksiä.
Esitelmän pitää arkeologi, FT Ville Laakso.
Esitelmä pidetään Kuopion museon monitoimitilassa 18.2.2026 kello 17. Tila on esteetön. Tilaisuus on maksuton ja sen järjestää Kuopion isänmaallinen seura.

Talvitouhuja-suunnistus
2026-02-21 10:00 - 2026-03-08 17:00 | Kuopion museo
Kylmät, valkoiset talvet täynnä vaikka minkämoista tekemistä ovat aina kuuluneet savolaisten elämään.
Talvitouhuja-suunnistuksella etsitään eri aikojen talvipuuhia, joita on piilotettu museon perusnäyttelyihin. Kierros on esillä 21.2.–8.3. ja sisältyy museon pääsymaksuun. Alle 18-vuotiaille museovierailu on aina maksuton!

Kalevalanpäivän etkot
2026-02-22 12:00 - 13:30
Kalevalanpäivä lähenee. Tule mukaan sunnuntaina 22.2. klo 12-13.30 Kuopion museon monitoimitilaan kuuntelemaan savonkielisen kalevalan luentaa ja kanteleiden soitantaa. Tilaisuus on maksuton ja kaikille avoin!
Järj. Kuopion Kalevalaiset ry ja Savon kielen seura

Taidetyöpaja sukupuoli- ja seksuaalivähemmistöön kuuluville, NUORET / Art Workshops for Queer People, YOUTH
2026-02-24 15:00 - 17:00 | Kuopion museo
Nuorten paja / Youth (under 18 years )
TIISTAI 15-17 / TUESDAYS between 15-17, Museokatu 1, 70100 Kuopio (pedagoginen tila)
24.2./ 10.3./ 24.3./ 7.4./ 21.4/ 5.5.
Ei sisäänpääsyä, materiaalit tarjoaa työpaja / free admission, materials provided by the workshop
—
Koetko että olet Seksuaali- ja sukupuolivähemmistöön kuuluva nuori, tai pohdit näitä asioita? Tervetuloa piirtämään, tapaamaan ystäviä, lepäämään, kuuntelemaan, olemaan, unohtamaan, tyhjentämään pääsi, tekemään virheitä, nauramaan ääneen, jakamaan ajatuksia ja olemaan queer hyvässä ja luovassa seurassa! Tänä keväänä luomme uusia piirroksia sekä yksin, että yhdessä, kuten tavallista. Tapaat uusia vierailijoita ja saat luoda pienen paikan/kodin/suojan itsellesi. Tule mukaan kerran tai osallistu koko kevään ajan!
Kysymyksiä ja ilmoittautuminen mukaan: emmavilina@gmail.com
—
Welcome to draw, meet friends, rest, listen, be, forget, empty your head, make mistakes, laugh out loud, share thoughts and be queer in good creative company! This spring, we are going to create some new pieces individually and together, as always. You will meet new visitors and create a little place/home/shelter for your queerness. Visit once or participate throughout the spring!
Ask any question, and sign in at: emmavilina@gmail.com
In collaboration with Kuopio City and Kuopio Museum
Arriving at the museum Museokatu 1, 70100 Kuopio
There is only a short walk from the Kuopio Market Square to Kuopio Museum. It is easy to get to the museum by public transport.

—
Emma Fält (They/Them)
Drawing out loud
http://emmafalt.net

Sinun orkesterisi kylässä KUMMAssa ti 24.2. klo 16
2026-02-24 16:00 - 16:30
Kuopion kaupunginorkesterin lyömäsoittajat, Sho Kubota ja Yukari Yagi vierailevat tiistaina 24.2. klo 16 Kuopion taidemuseo KUMMAssa Villit-näyttelyn innoittamina.
Konsertin ohjelmassa on kaksi Steve Reichin marimboille säveltämää kappaletta: alun perin kahdelle pianolle kirjoitettu Marimba Phase (1967) sekä virtuoottinen Nagoya Marimbas (1994). Lisäksi kuullaan Klaus Huberin teos Finger Capriccio (2006).

Minikonsertin kesto on noin 30 minuuttia.
Esitys kuuluu sisäänpääsyn hintaan, alle 18-vuotiaat ilmaiseksi ja Museokortti ja Kaikukortti käy maksuvälineiksi tottakai.

Kuva: Petra Tiihonen / Alias Creative

Ompeluseurat – Hitaasti, hiljaa korjataan SOHVA
2026-02-25 14:00 - 17:00, 2026-02-25 15:00 - 18:00 | KUMMA, Kauppakatu 35, Kuopio, 70100
Ompeluseurat
Hitaasti, hiljaa korjataan SOHVA

KUMMA – Kuopion taidemuseo, Kumma keitos -näyttely, Kulmio-galleria 25.2.–25.11.2026

Ompeluseurat kutsuu mukaan korjaamaan hiljaa ja hitaasti taidemuseon sohvaa. Otetaan kantaa, kommentoidaan, ajatellaan maailmaa sanoilla ja pistoilla. Ompeluseurat aikana SOHVASTA muotoutuu kommentoiva ja kantaaottava teos.

Samalla yleisö on kutsuttu tuomaan mukanaan omia pieniä korjattavia tekstiilejä. Työskennellään rauhallisesti taiteen ympäröimänä. Tarvittaessa saat ohjausta korjaamiseen. Paikan päällä on käytettävissä työkalupakillinen lankoja, neuloja, saksia ja pieniä paikkakankaita.

Ompeluseurat taiteellinen ydin koostuu perustajista Jaana Kurttilasta, vastuukorjaajasta, ja Johanna Jauhiaisesta, sanojen luovuttajasta. Mukaan liittyy toisinaan paikallisia esittävän taiteen taiteilijoita.

Tapahtuma sopii kaikille, jotka haluavat korjata käsin hitaasti ja hiljaa taiteen äärellä. Osallistuminen on maksutonta, kun tuot mukanasi jotakin korjattavaa. Korjauspisteelle mahtuu kerrallaan 10 osallistujaa.

Aikataulu:

Ke 25.2. klo 15–18
Ke 25.3. klo 15–18
La 25.4. klo 14–17
Pe 25.9. klo 14–17
Su 25.10. klo 14–17
Ke 25.11. klo 15–18

Yhteistyössä:

KUMMA · OMPELUSEURAT · ITAK

Kansanlauluyhtye iLo KUMMAssa la 28.2. klo 13 ja 14
2026-02-28 13:00 - 14:30
iLo ❤️ Kumma
Tule nappaamaan kaksi taidekärpästä yhdellä kertaa, kun Kansanlauluyhtye iLo esiintyy Kummassa klo 13.00 ja 14.00. Luvassa tarinoita, mukavaa menoa ja maailmanmusiikkia ilolla maustettuna.
Tapahtuma kuuluu sisäänpääsyn hintaan 12 / 6 €, alle 18-vuotiaat ilmaiseksi ja Museokortti ja Kaikukortti käy maksuvälineeksi tottakai.

Stardust-luento: Tähtien synty
2026-02-28 14:00 - 15:00 | Kuopion museo
Tähtien synty
Emma Mannfors, tohtori, Helsingin yliopisto
Tähtien lastentarhat, värikkäiltä näyttävät kaasupilvet, ovat yksi kuvauksellisimmista tähtivalokuvien aiheista. Niiden hehkuvat onkalot, tummat pilarit ja kaasusuihkut ovat vaikuttavan näköisiä, mutta mikä ne aiheuttaa? Mitä näissä pilvissä todella tapahtuu? Miten tähdet syntyvät?
Luento on Kuopion museon monitoimitilassa, joka on esteetön.
Vapaa pääsy.
Luennon voi seurata suorana myös Kuopion museon Youtube-kanavalta tästä linkistä https://youtube.com/live/Dhx6E_p8Rbo?feature=share

Muut Stardust-luennot:
La 21.3. klo 14.00 Aurinkokunnan historia asteroidien ja komeettojen kertomana. Mikael Granvik, professori, Helsingin yliopisto ja Luulajan teknillinen yliopisto.
La 16.5. klo 14.00 Elinkelpoisia maailmoja etsimässä. Kirsi Lehto, dosentti, Turun yliopisto.
